L 226/2 Jurnalul Oficial al Uniunii Europene 30.7.2014 REGULAMENTE REGULAMENTUL (UE) NR. 825/2014 AL CONSILIULUI din 30 iulie 2014 de modificare a Regulamentului (UE) nr. 692/2014 referitor la restricții privind importul în Uniune de mărfuri originare din Crimeea sau Sevastopol, ca răspuns la anexarea ilegală a Crimeii și Sevastopolului CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2014/386/PESC a Consiliului din 23 iunie 2014 referitoare la restricții privind mărfurile origi- nare din Crimeea sau Sevastopol, ca răspuns la anexarea ilegală a Crimeii şi Sevastopolului (), având în vedere propunerea prezentată în comun de Inaltul Reprezentant al Uniunii pentru afaceri externe şi politica de securitate şi de Comisia Europeană, întrucât: (1) Regulamentul (UE) nr. 692/2014 al Consiliului () pune în aplicare anumite măsuri prevăzute în Decizia 2014/386/PESC, în special impune restricții privind mărfurile originare din Crimeea sau Sevastopol și privind furnizarea, în mod direct sau indirect, de finanțare sau de asistență financiară, precum şi de servicii de asigurare şi reasigurare legate de importul unor astfel de mărfuri, ca răspuns la anexarea ilegală a Crimeii și Sevastopolului. (2) La 30 iulie 2014, Consiliul a adoptat Decizia 2014/507/PESC (*), care modifică Decizia 2014/386/PESC, pentru a institui o interdicţie privind realizarea de noi investiții legate de infrastructură în sectoarele transporturilor, teleco- municațiilor, energiei şi exploatării resurselor naturale în Crimeea și Sevastopol și o interdicţie privind exportul de echipamente-cheie şi tehnologii-cheie legate de aceste sectoare. (3) Respectivele măsuri intră sub incidența tratatului și, prin urmare, este necesară o acţiune de reglementare la nivelul Uniunii pentru punerea lor în aplicare, în special pentru a se asigura aplicarea lor uniformă în toate statele membre. (4) Prin urmare, Regulamentul (UE) nr. 692/2014 ar trebui modificat în consecință. (5)  Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat, ADOPTĂ PREZENTUL REGULAMENT: Articolul 1 Regulamentul (UE) nr. 692/2014 se modifică după cum urmează: 1. Titlul se înlocuieşte cu următorul titlu: „Regulamentul (UE) nr. 692/2014 al Consiliului din 23 iunie 2014 privind măsuri restrictive ca răspuns la anexarea ilegală a Crimeii şi Sevastopolului”. () JOL183,24.6.2014, p. 70. (') Regulamentul (UE) nr. 692/2014 al Consiliului din 23 iunie 2014 referitor la restricții privind importul în Uniune de mărfuri originare din Crimeea sau Sevastopol, ca răspuns la anexarea ilegală a Crimeii şi Sevastopolului OL 183, 24.6.2014, p. 9). (') Decizia 2014/507/PESC a Consiliului din 30 iulie 2014 de modificare a Deciziei 2014/386/PESC referitoare la restricții privind mărfurile originare din Crimeea sau Sevastopol, ca răspuns la anexarea ilegală a Crimeei şi Sevastopolului (a se vedea pagina 20 din prezentul Jurnal Oficial).